GROOT-BRAKRIVIER NUUS - Bokkie, die 10-jarige brawe Jack Russell van Groot-Brakrivier is tuis nadat sy die afgelope week, op 8 Februarie deur 'n bielie van 'n pofadder in haar familie, die Van Greunens, se erf gepik is.
Van Greunen se skoonseun, Richard Smith het die yslike pofadder gevang nadat Bokkie 'n groot geraas opgesit het en hy ondersoek ingestel het.
Richard het die pofadder versigtig in 'n plastieksak gesit en later aan die Mosselbaai brand-, redding- en rampbestuurdienste oorhandig.
Die Van Greunens het egter dadelik besef dat Bokkie deur die pofadder gepik is. Sy is na die plaaslike dierehospitaal op die dorp gehaas waar 'n teengif toegedien is. 'n Verligte Das het op Woensdag, 10 Februarie vir Bokkie terug verwelkom nadat Bokkie in die dierehospitaal aangesterk het.